## Odluka o porezima Općine Motovun

### NN 34/2002 (3.4.2002.), Odluka o porezima Općine Motovun

# OPĆINA MOTOVUN

746

Na teme­lju članka 33., 36., 38. i, 42. i 43. Zakona o financira­nju
lokalne samouprave i uprave (»Narodne novine«, broj 117/93, 69/97, 33/00,
73/00, 127/00, 59/01 i 107/01) i članka 24. Statuta Općine Motovun (»Službene
novine Grada Pazina i općina Cerov­lje, Gračišće, Karojba, Lupoglav, Motovun,
Sv. Petar u Šumi i Ti­njan«, broj 22/01), Općinsko vijeće Općine Motovun na
sjednici održanoj 15. ožujka 2002. godine donijelo je

## ODLUKU

### O POREZIMA OPĆINE MOTOVUN

I. OPĆE ODREDBE

Članak 1.

Ovom se Odlukom utvrđuju vrste poreza, porezni obveznik, porezna
osnovica, stopa i visina poreza te način obračuna i plaća­nja poreza koji
pripadaju Općini Motovun.

II. VRSTE POREZA

Članak 2.

Općini Motovun pripadaju
sljedeći porezi:

1. Prirez porezu na dohodak

2. Porez na potroš­nju

3. Porez na kuće za odmor

4. Porez na neobrađeno
obradivo zem­ljište

5. Porez na neiskorištene
poduzetničke nekretnine

6. Porez na neizgrađeno
građevno zem­ljište

7. Porez na tvrtku ili naziv

8. Porez na korište­nje
javnih površina.

III. PRIREZ POREZU NA DOHODAK

Članak 3.

Prirez porezu na dohodak
plaća se na području Općine Motovun prema Zakonu o porezu na dohodak (»Narodne
novine« 127/00) i Pravilniku o porezu na dohodak (»Narodne novine« 54/01).

Prirez porezu na dohodak
plaća se na porez na dohodak od nesamostalnog rada, porez na dohodak od
samostalne djelatnosti, dohodak od imovine i imovinskih prava, dohodak od
kapitala i dohodak od osigura­nja.

Članak 4.

Osnovica prireza porezu na
dohodak je porez na dohodak utvrđen sukladno Zakonu o porezu na dohodak
(»Narodne novine« 127/00) i Pravilniku o porezu na dohodak (»Narodne novine«
54/01).

Članak 5.

Prirez porezu na dohodak
plaća se po stopi od 1,00%  na osnovicu
iz članka 4. ove Odluke.

Prirez porezu na dohodak
prihod je Proračuna Općine Motovun.

IV. POREZ NA POTROŠNJU

Članak 6.

Porez na potroš­nju plaća se
na potroš­nju alkoholnih pića (prirodna i specijalna vina, vi­njak, rakiju i
ostala žestoka pića), piva i bezalkoholnih pića u ugostite­ljskim objektima.

Članak 7.

Obveznik poreza na potroš­nju
iz članka 3. ove Odluke jest svaka pravna i fizička osoba koja pruža ugostite­ljske
usluge na području Općine Motovun.

Članak 8.

Osnovica poreza na potroš­nju
iz članka 3. Odluke jest prodajna cijena pića po kojoj se pića prodaju u
ugostite­ljskim objektima bez poreza na dodanu vrijednost.

Članak 9.

Porez na potroš­nju
alkoholnih i bezalkoholnih pića, te piva plaća se po stopi od 3%

Članak 10.

Porez na potroš­nju
alkoholnih i bezalkoholnih pića i piva, obveznik poreza obračunava i plaća
sukladno rokovima koji se određuju za obračun i plaća­nje poreza na dodanu
vrijednost.

Obračunati porez iskazuje se
u evidencijama propisanim za obračun poreza na potroš­nju.

V. POREZ NA KUĆE ZA ODMOR

Članak 11.

Porez na kuće za odmor
plaćaju pravne i fizičke osobe, koje su vlasnici kuće za odmor na području
Općine Motovun.

Porez na kuće za odmor ne
plaća se na kuće za odmor dok su u ­njima smješteni izbje­glice i prognanici.

Članak 12.

Porez na kuće za odmor plaća
se godiš­nje, u iznosu od 15,00 kuna po jednom četvornom metru korisne površine
kuće za odmor na cijelom području Općine Motovun.

Članak 13.

Kućom za odmor smatra se
svaka zgrada ili dio zgrade (stan) koji se koristi sezonski ili povremeno.

Kućom za odmor smatra se i
odmaralište.

Kućom za odmor u smislu ove
Odluke, ne smatraju se gospodarstvene zgrade koje služe za smještaj po­ljoprivrednih
strojeva, oruđa i drugog pribora.

Članak 14.

Obveznik poreza na kuće za odmor
dužan je nadležnom poreznom organu dostaviti podatke o kućama za odmor, prema
mjestu gdje se nalaze ti objekti, te korisnu površinu objekata, i to najkasnije
do 31. ožujka godine za koju se utvrđuje porez na kuće za odmor.

Porez na kuće za odmor plaća
se u roku od 15 dana od dana dostave rješe­nja o utvrđiva­nju tog poreza.

VI. POREZ NA NEOBRAĐENO OBRADIVO POLJOPRIVREDNO ZEMLJIŠTE

Članak 15.

Porez na neobrađeno obradivo
po­ljoprivredno zem­ljište plaćaju vlasnici ili zakupci toga zem­ljišta ako zem­ljište
ne obra­đuju godinu dana.

Pod neobrađenim obradivim po­ljoprivrednim
zem­ljištem iz stavka 1. ovoga članka smatra se zem­ljište koje se po svojoj
veličini, klasi i kulturi može obrađivati i privesti po­ljoprivrednoj proizvod­nji,
ali ga ne obrađuju vlasnici ili zakupci tog zem­ljišta.

Članak 16.

Osnovica poreza na neobrađeno
obradivo po­ljoprivredno zemjište je površina neobrađenoga obradivoga po­ljoprivrednog
zem­ljišta izražena u hektarima.

Porez na
neobrađeno obradivo po­ljoprivredno zem­ljište plaća se godiš­nje po jednom
hektaru neobrađenoga obradivoga po­ljoprivrednog zem­ljišta, u iznosu kako
slijedi:

kn/h
if !supportLineBreakNewLine
endif

|  |  |  |  |  |
| --- | --- | --- | --- | --- |
| Klasa | I | II | III | IV |
| 1. za oranice | 500,00 | 400,00 | 300,00 | 200,00 |
| 2. za povrt­njake | 800,00 | 600,00 | 400,00 | 200,00 |
| 3. za voć­njake | 1.000,00 | 800,00 | 600,00 | 400,00 |
| 4. za maslinike | 1.000,00 | 800,00 | 600,00 | 400,00 |
| 5. za vinograde | 1.000,00 | 800,00 | 600,00 | 400,00 |
| 6. za livade | 250,00 | 200,00 | 150,00 | 100,00 |

if !supportEmptyParas endif

Članak 17.

Porez a neobrađeno obradivo
po­ljoprivredno zem­ljište ne plaća se na zem­ljište koje je povjereno na
privremeno uprav­lja­nje Općini Motovun.

Porez na neobrađeno obradivo
po­ljoprivredno zem­ljište ne plaćaju porezni obveznici koji su nesposobni za
rad zbog starosti ili bolesti, država i Općina Motovun.

Općinsko vijeće Općine
Motovun teme­ljem zahtjeva poreznog obveznika donosi zak­ljučak o oslobađa­nju
plaća­nja poreza na neobrađeno obradivo po­ljoprivredno zem­ljište.

Članak 18.

Obveznici poreza na
neobrađeno obradivo po­ljoprivredno zem­ljište moraju nadležnom poreznom organu
dostaviti podatke o mjestu, veličini, klasi i kulturi zem­ljišta koje se
obrađuje.

Podatke iz stavka 1. ovog
članka treba dostaviti do 31. ožujka godine za koju se utvrđuje porez.

Porez na neobrađeno obradivo
po­ljoprivredno zem­ljište plaća se u roku 15 dana od dana dostave rješe­nja o
utvrđiva­nju tog poreza.

VII. POREZ NA NEISKORIŠTENE PODUZETNIČKE NEKRETNINE

Članak 19.

Porez na neiskorištene
poduzetničke nekretnine plaća se za nekretnine namije­njene obav­lja­nju
poduzetničke djelatnosti (pro­izvodni i drugi poslovni prostori) koji se ne
koriste.

Pod nekorištenom
poduzetničkom nekretninom iz stavka 1. ovoga članka smatra se nekretnina u
kojoj se ne obav­lja djelatnost godinu dana.

Članak 20.

Obveznik poreza na
neiskorištenu poduzetničku nekretninu je fizička i pravna osoba, vlasnik
nekretnine.

Članak 21.

Osnovica poreza na
neiskorištenu poduzetničku nekretninu je korisna površina nekretnine izražena u
četvornim metrima.

Porez na neiskorištenu
poduzetničku nekretninu plaća se godiš­nje, u iznosu od 15,00 kuna po četvornom
metru korisne površine na cijelom području Općine Motovun.

Članak 22.

Porez na neiskorištenu
poduzetničku nekretninu ne plaća se na nekretnine koje su povjerene na
privremeno uprav­lja­nje Općini Motovun i na nekretnine koje imaju svojstvo
kulturnog dobra prema Zakonu o zaštiti i očuva­nju kulturnih dobara (»Narodne
novine«, broj 69/99).

Porez na neiskorištenu
poduzetničku nekretninu ne plaća vlasnik:

– koji je pretrpio štetu
uslijed prirodne nepogode ili više sile i

– koji nije u mogućnosti
ostvariti pravo na posjed nekretnine.

Porez na neiskorištenu
poduzetničku nekretninu ne plaćaju državna tijela, Istarska županija i Općina
Motovun.

Članak 23.

Obveznici plaća­nja poreza na
neiskorištene poduzetničke nekretnine dužni su nadležnom poreznom organu
dostaviti podatke o lokaciji i površini poduzetničke nekretnine do 31. ožujka
godine za koju se utvrđuje porez.

Porez na neiskorištene
poduzetničke nekretnine plaća se u roku od 15 dana od dana dostave rješe­nja o
razrezu tog poreza.

VIII. POREZ NA NEIZGRAĐENO GRAĐEVNO ZEMLJIŠTE

Članak 24.

Porez na neizgrađeno građevno
zem­ljište plaćaju pravne i fizičke osobe koje su vlasnici neizgrađenoga
građevnog zem­ljišta.

Pod neizgrađenim građevnim
zem­ljištem iz stavka 1. ovoga članka smatra se zem­ljište koje se nalazi
unutar granica građev­noga područja nase­lja na kojemu se u skladu s prostornim
planom mogu graditi građevine za stambene, poslovne i druge namjene, a na
kojemu nije izgrađena nikakva građevina.

Neizgrađenim građevnim zem­ljištem
smatra se i zem­ljište na kojemu postoji privremena građevina za čiju izgrad­nju
nije potrebno odobre­nje za grad­nju kao i zem­ljište na kojemu se nalaze
ostaci nekadaš­nje građevine.

Članak 25.

Porez na neizgrađeno građevno
zem­ljište plaća se 5,00 kuna po četvornom metru neizgrađenoga građevnog zem­ljišta
godiš­nje.

Obveznici poreza na
neizgrađeno građevno zem­ljište moraju nadležnom poreznom organu dostaviti
podatke o mjestu i veličini neizgrađenog građevnog zem­ljišta do 31. ožujka
godine za koju se utvrđuje porez.

Porez na neizgrađeno građevno
zem­ljište plaća se u roku od 15 dana od dana dostave rješe­nja o razrezu tog
poreza.

IX. POREZ NA TVRTKU ILI NAZIV

Članak 26.

Porez na tvrtku ili naziv
plaćaju pravne i fizičke osobe koje su obveznici poreza na dobit ili poreza na
dohodak.

Porez iz stavka 1. ovog
članka plaća se u godiš­njem iznosu i to:

1.  Pravne osobe (klasifikacija prema Zakonu o računovod­­-s­tvu)

          – velika trgovačka društva                  2.000,00
kn

          – mala trgovačka društva                      800,00
kn

2. Fizičke osobe koje
samostalno obav­ljaju djelatnost:

         – samostalni ugostite­lji, trgovačke

           rad­nje, ostali                                       800,00 kn

Osobe iz stavka 1. ovoga
članka koje u svome sastavu imaju poslovne jedinice (prodavaonice, pogone,
radionice, prodajna mjesta), obveznici su poreza na tvrtku za svaku poslovnu
jedinicu.

Članak 27.

Ako postoji više vlasnika rad­nji
ili poduzeća – pravne osobe, plaća se samo jedan porez na tvrtku ili naziv.

Članak 28.

Porez na tvrtku ili naziv
plaća se u roku od 15 dana od dana dostave rješe­nja o utvrđiva­nju toga
poreza.

Ako je pravna ili fizička
osoba bila obveznik poreza na dobit ili poreza na dohodak ma­nje od 6 mjeseci u
kalendarskoj godini za koju se razrezuje porez, tada ta osoba plaća 50%
propisanog poreza na tvrtku ili naziv.

Članak 29.

Porez na tvrtku ili naziv ne
plaćaju:

1. državna tijela, jedinice
područne (re­gionalne) samouprave, ustanove i Općina Motovun,

2. pravne i fizičke osobe
koje samostalno obav­ljaju djelatnost ako od ukupnog broja zaposlenih zapoš­ljavaju
20% ili više individualnih osoba, rehabilitiranih osoba i osoba koje su na
rehabilitaciji.

Članak 30.

Porez na tvrtku ili naziv ne
plaća pravna i fizička osoba:

– koja ne obav­lja
djelatnost,

– koja je brisana iz
odgovarajuće­g re­gistra ili je postupak brisa­nja iz re­gistra u tijeku i

– koja je privremeno
obustavila obav­lja­nje obrta sukladno odredbama Zakona o obrtu (»Narodne
novine«, broj 77/93, 90/96, 64/01 i 71/01).

Smatra se da pravna ili
fizička osoba ne obav­lja djelatnost u smislu stavka 1. alineja 1. ovoga
članka, kada u prethodnom poreznom razdob­lju nije imala iskazanu poreznu
osnovicu u godiš­njoj poreznoj prijavi poreza na dobit, odnosno poreza na
dohodak.

Članak 31.

Obveznik poreza na tvrtku ili
naziv dužan je naziv tvrtke, promjenu naziva tvrtke i svaku drugu promjenu što
utječe na visinu poreza prijaviti nadležnom poreznom organu u roku od 15 dana
od upisa u re­gistar odnosno nastale promjene.

X. POREZ NA KORIŠTENJE JAVNIH POVRŠINA

Članak 32.

Porez na korište­nje javnih površina na području Općine Motovun plaćaju pravne
i fizičke osobe kojima je nadležno tijelo Općine Motovun odobrilo korište­nje
javne površine.

Javnim površinama u smislu ove Odluke smatraju se javne zelene površine,
pješačke staze, pješačke zone, trgovi, parkovi, dječja igrališta, sportska
igrališta, javno prometne površine, otvoreni odvodni kanali, površine namije­njene
javnim priredbama, tržnici i slični prostori.

Člnak 33.

Visinu, uvjete i način plaća­nja poreza na korište­nje javnih površina
Općinsko vijeće propisat će posebnom odlukom.

XI. NAČIN UTVRĐIVANJA I NAPLATE POREZA

Članak 34.

Poslove utvrđiva­nja, evidentira­nja, naplate i ovrhe radi naplate
poreza provodi Jedinstveni upravni odjel ili organ koji odredi Općinsko vijeće
Općine Motovun.

Članak 35.

Porezni obveznik dužan je na
zahtjev Jedinstvenog upravnog odjela ili organa koji odredi Općinsko vijeće
dostaviti podatke i omogućiti uvid u poslovne k­njige i evidencije zbog prikup­lja­nja
podataka potrebnih za utvrđiva­nje općinskih poreza, te dostaviti dokaz o
svakoj promjeni koja utječe na utvrđiva­nje porezne obveze u roku od 15 dana od
nastale promjene.

Članak 36.

Za utvrđiva­nje poreza,
naplatu, žalbe, obnovu postupka, zastaru, ovršni postupak, kao i sve ostale
postupovne rad­nje, pri­mje­njivat će se propisi Opće­g poreznog zakona (»Narodne
novine«, broj 127/00 i 86/01).

XII. KAZNENE ODREDBE

Članak 37.

Kaznene i prekršajne odredbe propisane Zakonom o financira­nju jedinica
lokalne i područne (re­gionalne) samouprave (»Narodne novine« 117/93, 69/97,
33/00, 73/00, 127/00 i 59/01), jednako se primje­njuju za poreze propisane ovom
Odlukom.

XIII. PRIJELAZNE I ZAVRŠNE ODREDBE

Članak 38.

Stupa­njem na snagu ove
Odluke prestaje važiti Odluka o lokalnim porezima Općine Motovun (»Službene
novine Grada Pazina i općina...«, broj 3/94 i 9/95).

Članak 39.

Ova Odluka stupa na snagu
osmoga dana od dana objave u »Narodnim novinama«.

Klasa: 410-01/02-01/02
Urbroj: 2163/05-02-01-02-2
Motovun, 15. ožujka 2002.

Predsjednik

Općinskog vijeća
Općine Motovun
**Slobodan Vugrinec,** v. r.

Odluka, NN 34/2002-746